Solidariteit veg vir gunstige loopbaanvooruitsigte in SAPD - Solidariteit WêreldSolidariteit Wêreld
Solidariteit veg vir gunstige loopbaanvooruitsigte in SAPD
Donderdag, Desember 7th, 2017
Die vakbond Solidariteit het 'n kommerwekkende prentjie geskets in sy verslag oor die gebrekkige loopbaanvooruitsigte van offisiere sowel as onderoffisiere in die Suid-Afrikaanse Polisiediens (SAPD). Volgens die verslag is die onregverdige en ondeursigtige aanstellings wat die SAPD maak selfvernietigend en gaan dit die landsburgers duur te staan kom.
Dit volg nadat dit aan die lig gekom het dat aanstellings in die SAPD glad nie deursigtig, regverdig en rasioneel hanteer word nie. Schalk de Bruin, Hoof van Spesiale Projekte by Solidariteit, het sy kommer daaroor uitgespreek en sê voorts dat dié ondeurdagte aanstellings uiterste swak of selfs geen loopbaanvooruitsigte vir SAPD lede bied. "Die SAPD ondervind ook 'n gebrek aan prosesse om institusionele kennis te ontwikkel en te behou. Alhoewel ons nie die gevolge daarvan dadelik gaan sien nie, het dit 'n direkte impak op dienslewering. Die agteruitgang van die SAPD raak by die dag meer sigbaar," het De Bruin gesê.
Volgens De Bruin gaan Solidariteit volgehoue druk op die SAPD sowel as op POPCRU (The Police and Prisons Civil Rights Union) toepas om die swak loopbaanvereistes aan te spreek. Indien die SAPD voortgaan met hul besluit om lede van die niestatutêre magte te bevorder, sal Solidariteit voortgaan met sy regsaksie om die wettigheid van dié bevorderings te bevraagteken. "Solidariteit sal nie skroom om beide die SAPD en POPCRU aan te spreek oor die negatiewe diensvoorwaardewysigings wat hulle vir alle polisielede by die onderhandelingstafel beding nie. Ons sal nie twee keer dink om enige irrasionele of onwettige besluite van die SAPD-bestuur of minister in die howe te takel nie," het De Bruin gewaarsku.
Volgens De Bruin word poste onregmatig verkoop aan lede wat nie oor die nodige bekwaamheid en ervaring beskik om die noodsaaklike pligte van 'n offisier uit te voer nie. Solidariteit doen 'n beroep op SAPD-lede wat oor bewyse beskik dat poste verkoop is, om dit aan die vakbond voor te lê sodat die vakbond die nodige stappe kan neem. "Solidariteit staan op vir loopbaan-georiënteerde polisielede wat hard werk, gekwalifiseerd is en oor die nodige ervaring beskik maar wie se loopbane weens politieke affiliasie beperk word," het De Bruin die aangeleentheid saamgevat.
Sandton se strate Donderdag toe oor rasuitsluiting
Groot verkeersontwrigting word Donderdag in die Johannesburg-omgewing verwag wanneer verskeie bus- en motorkonvooie van die Solidariteit Beweging vanaf Pretoria en van elders in die land na Sandton toe gaan beweeg vir 'n protesoptog ter ondersteuning van Sasol-werkers en om terselfdertyd protes aan te teken teen rasse-uitsluiting in die algemeen. Verskeie ... Lees meer
Onrusbarend dat regering sê: "Gee jou gewere oor"
"'n Ontwapende burgery is totaal uitgelewer en dit terwyl die reg om 'n mens se eie lewe te beskerm absoluut en ononderhandelbaar is. Ons durf dit nie eers oorweeg om 'n aks te gee in dié verband nie. Die tyd het aangebreek om onredelik en onbeskaamd op normaliteit aan te ... Lees meer
Sasol waarsku aandeelhouers op JSE oor produksieverlies
Die petrochemiese reus Sasol het aandeelhouers in 'n verklaring op die JSE se nuusdiens (SENS) gewaarsku dat sy brandstofproduksie vanjaar waarskynlik tussen 200 000 en 300 000 ton minder gaan wees. In die verklaring skryf Sasol die verlies toe aan die langer tyd wat dit geneem het om die instandhoudingsprojek ... Lees meer